pythainlp/thai_wikipedia_clean_20230101 huggingface dataset:
รถไฟฟ้าระยะทาง อันได้แก่ สายเคแอลไอเอ เอ็กซ์เพรส ซึ่งเป็นรถไฟฟ้าด่วนจอดเฉพาะสถานีรถไฟเซ็นทรัลกัวลาลัมเปอร์(เคแอลเซ็นทรัล) กับท่าอากาศยานนานาชาติกัวลาลัมเปอร์ (เคแอลไอเอ) และ สายเคแอลไอเอ แทรนซิต ซึ่งเป็นสายรถไฟฟ้าชานเมืองในเขตกัวลาลัมเปอร์โดยจะจอดทุกสถานี (รวมทั้งสิ้น 6 สถานี) ที่อยู่ระหว่าง สถานีรถไฟเซ็นทรัลกัวลาลัมเปอร์ (เคแอลเซ็นทรัล) กับท่าอากาศยานนานาชาติกัวลาลัมเปอร์ (เคแอลไอเอ) ทั้งสองสายนี้จะใช้ทางวิ่งร่วมกันและใช้รถไฟฟ้ารุ่น อีที 425 เอ็ม จำนวน 4 คันต่อขบวน มีในบริการทั้งหมด 12 ขบวน
ความเร็วสูงสุด .
CFR เป็นกิจการรถไฟประจำชาติโรมาเนีย เป็นประเทศหนึ่งที่ใช้รถไฟฟ้าเดซิโรมากที่สุดในโลก CFR มีรถไฟฟ้าทั้งหมด 120 คัน มักนำไปวิ่งตั้งแต่ทางระยะสั้นจนยาว
การรถไฟสโลวีเนีย ใช้รถไฟฟ้าเดซิโรรุ่น EMG 312 SR 31E เพื่อนำไปใช้ในขบวนรถชานเมือง
รถสปรินเทอร์แซนดีเอโก ใช้รถเดซิโรรุ่น VT642 ให้บริการทางตอนเหนือของจังหวัดแซนดีเอโก จากเมืองโอเชียนไซด์ไปยังเมืองเอสคอนดิโด ระยะทาง
เดซิโร เมนไลน์.
ในเดือนเมษายน ค.ศ. 2010 ÖBB ได้ลงนามซื้อสัญญาเพื่อที่จะเพิ่มจำนวนรถเป็น 200 คัน
ใน ค.ศ. 2008 NMBS และ SNCB ได้สั่งซื้อรถจำนวน 95 คัน เพื่อนำไปรวมกับรถที่มีอยู่เดิมให้เป็น 300 คัน แต่ใน ค.ศ. 2013 การสั่งซื้อได้ถูกระงับ เนื่องจากเครื่องยนต์ขัดข้องระหว่างทำงาน เป็นเหตุให้การขนส่งล่าช้า และต้องจ่ายเงินเพิ่มอีก 25 ล้านยูโร
รถรุ่น ML ใช้งานเป็นรถไฟเอกชน วิ่งระหว่างเมืองโคโลญ-แม้นซ์ ต่อมา EMUs ได้ทำการเช่ารถจากแองเจิ้ล เทรน และได้รับรถรุ่น 460 เพื่อนำมาใช้งาน รถกระแสไฟฟ้าตรงเหนือหัวของ EMUs ทำความเร็วสูงสุด อย่างไรก็ตาม ก็ถกจำกัดความเร็วให้เหลือเพียงแค่
เดซิโร ยูเค.
ใช้ใน รถไฟฟ้าเชื่อมท่าอากาศยานสุวรรณภูมิ โดยลักษณะตัวรถเป็นรถรุ่น บริติช เรล คลาส 360/2 ตัวรถจะมีสองแบบคือ
รถไฟฟ้าทั้ง 2 แบบ ให้บริการระหว่าง สถานีพญาไท และ สถานีท่าอากาศยานสุวรรณภูมิ
ซ็อลลี
ชเว จิน-รี (; 29 มีนาคม พ.ศ. 2537 – 14 ตุลาคม พ.ศ. 2562) รู้จักกันในชื่อการแสดงว่า ซ็อลลี เป็นอดีตสมาชิกของเอฟ(เอกซ์) เธอเป็นนักร้อง นักแสดง พิธีกร นางแบบ โดยเธอเปิดตัวตั้งแต่เด็กเริ่มจากการเป็นนักแสดง ซ็อลลีเป็นเด็กฝึกรุ่นแรกเริ่มของเอสเอ็มเอ็นเทอร์เทนเมนต์ หรือยุคบุกเบิกของวงการ
ซ็อลลีเกิดที่เมืองปูซาน ที่ประเทศเกาหลีใต้ แต่ชีวิตในวัยเด็กของนั้น มีชื่อจริงของเธอนั้นชื่อ ชเว จิน-รี ความหมายชื่อของเธอในภาษาเกาหลีแปลว่า ความจริง ความฝันของเธอคือการเป็นนักร้อง นักแสดง แม่ของซ็อลลีก็สนับสนุน และเธอก็ตัดสินใจมาทดสอบความสามารถประมาณ พ.ศ. 2547-2548 และผลงานละครเรื่องแรกของคือ Seodong เป็นแนวคตีตะกวี หลังจากที่เธอผ่านการทดสอบ เธอก็ย้ายมาอยู่ที่หอพักกับแทยอน ทิฟฟานี่ แต่ภายหลังทั้งสองคนได้เปิดตัวเป็นสมาชิกวงเกิร์ลเจเนเรชันใน พ.ศ. 2550
ซ็อลลีเข้าเรียนที่โรงเรียนประถมชุงบู (중부초등학교) ที่เมืองปูซานโรงเรียนประถมชองดัมในกรุงโซล และเข้าเรียนที่โรงเรียนมัธยมชุนดัม (청담중학교) เธอจบการศึกษาจากโรงเรียนสอนศิลปะการแสดงกรุงโซล
เมื่อซ็อลลีศึกษาอยู่ในชั้นประถมศึกษาปีที่ 4 เธอได้เข้ารับเป็นเด็กฝึกหัดของเอสเอ็มเอ็นเทอร์เทนเมนต์ ผ่านทาง S.M. casting system และในวันที่ 5 กันยายน พ.ศ. 2552 เธอเปิดตัวในฐานะสมาชิกคนหนึ่งของวงเอฟ(เอกซ์) กับเพลง "La Cha Ta"
ท่ามกลางการโปรโมต Red Light ซ็อลลีได้หยุดการทำงานชั่วคราวจากวงการบันเทิงเกาหลี เนื่องจากผลกระทบทางจิตใจและร่างกายจากความคิดเห็นซึ่งประสงค์ร้ายอย่างต่อเนื่องจากข่าวลือที่ผิดพลาดเกี่ยวกับเธอและแฟนหนุ่ม ชเว จา
ในวันที่ 24 สิงหาคม พ.ศ. 2558 ทางต้นสังกัดประกาศว่าเธอได้พ้นจากการเป็นสมาชิกวงเอฟ(เอกซ์) อย่างเป็นทางการ
ภายหลังจากนั้นซอลลีตกเป็นเหยื่อของการระรานทางไซเบอร์และบรรทัดฐานในการเป็นศิลปินเกาหลี การแสดงออกเกือบทุกครั้งของซอลลีถูกโจมตีอาทิการแต่งหน้าด้วยลิปสติกสีแดงเข้ม การแต่งตัวที่เปิดเผยรูปร่าง การแสดงออกถึงสิทธิส่วนบุคคลและสิทธิสตรี อาทิการปฏิเสธที่จะลบรูปที่ถ่ายลงอินสตราแกรมขณะที่เธอไม่ได้ใส่ยกทรง แม้กระทั่งการถ่ายรูปกับแฟนลงอินสตราแกรมแม้เรื่องเหล่านี้ไม่ผิดกฎหมายภายในประเทศเกาหลี แต่ซอลลีกับถูกโจมตีว่ามีพฤติกรรมไม่เหมาะกับการเป็นศิลปินในฐานะน้องสาวแห่งชาติสื่อรายงานว่าเธอสนับสนุนคตินิยมสิทธิสตรี
ซอลลี่ยังเผชิญข้อกล่าวหาว่าเสพยาเสพติด นอกจากนั้นซอลลีเคยแสดงออกถึงผู้หญิงบำเรอกามในช่วงสงครามโลกครั้งที่ 2 โดยเธอได้แชร์ภาพ และข้อมูลเกี่ยวกับงานรำลึก ซึ่งจัดขึ้นที่สุสานแห่งชาติในโชนัม ทางใต้ของกยองซัง
นักจิตวิทยาชาวเกาหลีใต้ยังให้ข้อสังเกตว่าการที่ซอลลี่เป็นพิธีกรในรายการ The night of hate comment เป็นการตัดสินใจที่ผิดพลาดเนื่องจาก เธอสารภาพหลายครั้งในรายการทีวีว่า เธอเป็นคนประเภทที่ได้รับความเครียด เมื่อต้องเจอกับเรื่องเครียดจากคนอื่น
ภายหลังการเสียชีวิตคุณแม่ของซอลลี่เปิดเผยในสารคดีที่เกี่ยวกับซอลลี่ว่าไม่เห็นด้วยอย่างยิ่งกับการคบกับแฟนที่อายุมากกว่า 13 ปีคุณแม่ของซอลลี่สังเกตว่าการคบกับชเวจา ส่งผลต่อพฤติกรรมของเธอ ในขณะที่ผู้ชื่นชอบในซอลลีให้ความเห็นว่าซอลลีอาจถูกชเวจา คุกคามทางเพศจนนำไปสู่การเสียชีวิตเนื่องจากเพลงที่ชเวจาแต่งมีเนื้อหาที่ล่อแหลมในทางเพศ
ในเดือนสิงหาคม พ.ศ. 2555 เธอได้รับบทนำในภาพยนตร์เรื่อง "Beautiful You" จากภาพยนตร์การ์ตูนชื่อดังของญี่ปุ่นชื่อว่า "Hanazakari no Kimitachie" โดยละครเริ่มออกอากาศในวันที่ 15 สิงหาคม 2555 ทางสถานี SBS เธอได้รับบท กูแจฮี ผู้หญิงที่ปลอมตัวเป็นเด็กผู้ชายเพื่อที่จะได้เข้าเรียนในโรงเรียนเดียวกันกับคนที่เธอแอบชอบ เพื่อเตรียมความพร้อมสำหรับบทบาทของเธอ ซ็อลลีได้รับความสนใจเนื่องจากการตัดผมเหลือเพียง 60 เซนติเมตรของเธอ จากละครเรื่องเดียวกันนี่เอง ทำให้เธอได้รับรางวัล New Star Award จากผลงานละคร SBS Drama Awards
ในเดือนสิงหาคม พ.ศ. 2557 เธอปรากฏตัวในภาพยนตร์ผจญภัยเรื่อง The Pirates พร้อมกับ ซนเยจิน และ คิมนัมกิล เธอเล่นในบทบาทตัวละครสนับสนุน ชื่อว่า Heuk-myo ซึ่งเป็นเด็กสาวที่กลายเป็นโจรสลัดหลังจากได้รับการช่วยเหลือจากกัปตันหญิง ต่อมาเธอได้รับบทนำในภาพยนตร์ตลกเรื่อง Fashion King พร้อมกับ Joo Won และ Kim Sung-oh
ในปี พ.ศ. 2560 ซ็อลลีได้รับบทในภาพยนตร์เรื่อง "Real" พร้อมกับ คิมซูฮยอน
ในปี พ.ศ. 2562 ซ็อลลีได้รับบทในซีรีส์เรื่อง Hotel Del Luna
วันที่ 14 ตุลาคม พ.ศ. 2562 ประมาณ 15:20 นาฬิกา ตามเวลามาตรฐานเกาหลี ผู้จัดการส่วนตัวพบศพเธอ ที่ชั้นสองของบ้านพักเธอในซ็องนัม ตอนใต้ของโซล ผู้จัดการระบุว่าได้เดินทางไปยังบ้านหลังจากที่ไม่สามารถติดต่อเธอได้ตั้งแต่เวลา 18:30 นาฬิกาของวันก่อน
ตำรวจระบุว่าพวกเขากำลังตรวจสอบสาเหตุการเสียชีวิต สันนิษฐานว่าอาจเป็นการฆ่าตัวตาย เพราะไม่มีร่องรอยการบุกรุกเข้ามา และพวกเขาพบบันทึกที่เขียนด้วยลายมือในไดอารีซึ่งอธิบายความรู้สึกของเธอ แต่สรุปได้ว่าไม่ใช่จดหมายลาตาย เมื่อวันที่ 15 ตุลาคมตำรวจยื่นขอชันสูตรเพื่อยืนยันสาเหตุการเสียชีวิต งานศพของซ็อลลีจะจัดขึ้นเป็นส่วนตัวโดยมีแค่สมาชิกในครอบครัวและเพื่อน ๆ อย่างไรก็ตามสถานที่แยกต่างหากในห้องโถงศพของโรงพยาบาลเซเวอเรนซ์ได้เปิดเมื่อวันที่ 15 และ 16 ตุลาคมเพื่อให้แฟน ๆ ร่วมไว้อาลัย
ซ็อลลีเป็นศิลปินที่เสียชีวิตคนที่สองภายใต้การดูแลโดยเอสเอ็มเอนเตอร์เทนเมนต์ คนแรกคือจงฮย็อนในปลายปี 2560 การเสียชีวิตของเธอถูกเชื่อมโยงด้วยสื่อต่าง ๆ กับภาวะซึมเศร้าที่เกิดจากการระรานทางไซเบอร์ หลังการเสียชีวิตของซ็อลลี มีการโพสต์คำร้องทั้งหมดเจ็ดฉบับที่เว็บไซต์สำนักงานประธานาธิบดีเรียกร้องให้มีบทลงโทษสำหรับผู้ที่ระรานทางไซเบอร์ และเพิ่มความเข้มงวดในการใช้ระบบชื่อจริงเมื่อโพสต์ความคิดเห็นและสร้างบัญชี "Love You Sulli" (설리 사랑해)
เริ่มมีแนวโน้มที่แฟน ๆ พยายามซ่อนผลการค้นหาเชิงลบ ยิ่งไปกว่านั้น "พีช" เพลงของไอยูซึ่งเขียนเกี่ยวกับซ็อลลี กลับเข้าชาร์ตเพลงอีกครั้ง
คลองสิบแปด
เป็นคลองขุดในแนวทิศตะวันตก-ตะวันออก เริ่มต้นจากคลองสิบเจ็ด ไปออกแม่น้ำบางปะกง ในอำเภอบางน้ำเปรี้ยว จังหวัดฉะเชิงเทรา อยู่ในแนวขนานกับคลองหลายสาย โดยคลองแสนแสบขนานอยู่ทางใต้ และมีคลองสิบเก้าขนานอยู่ทางเหนือ คลองสิบแปดใช้ประโยชน์ในการระบายน้ำและชลประทาน อยู่ในเขตพื้นที่ชลประทานรังสิตใต้
คลองสิบเก้า
เป็นคลองขุดในแนวทิศตะวันตก-ตะวันออก อยู่ทางเหนือของคลองสิบแปด และทางใต้ของคลองยี่สิบ เริ่มต้นจากคลองสิบเจ็ด ไปออกแม่น้ำนครนายก ในอำเภอบางน้ำเปรี้ยว จังหวัดฉะเชิงเทรา คลองสิบเก้าอยู่ในเขตพื้นที่ชลประทานรังสิตใต้ ใช้ระบายน้ำและในการชลประทานในพื้นที่จังหวัดฉะเชิงเทรา
คลองยี่สิบเอ็ด
เป็นคลองที่ใช้ประโยชน์ในการระบายน้ำและชลประทานในพื้นที่จังหวัดฉะเชิงเทราและใกล้เคียง เป็นคลองขุดในแนวทิศตะวันตก-ตะวันออก ขนาบด้วยคลองยี่สิบทางใต้ และคลองหกวาสายล่างทางเหนือ อยู่ในเขตพื้นที่ชลประทานรังสิตใต้ เริ่มต้นจากคลองสิบเจ็ด ไปสิ้นสุดที่แม่น้ำนครนายก เขตอำเภอบางน้ำเปรี้ยว จังหวัดฉะเชิงเทรา
คลองยี่สิบสอง
อยู่ในเขตพื้นที่ชลประทานรังสิตใต้ เป็นคลองที่ใช้ประโยชน์ในการระบายน้ำและชลประทานในพื้นที่อำเภอองครักษ์และพื้นที่ใกล้เคียง เป็นคลองขุดในแนวทิศตะวันตก-ตะวันออก ขนานกับคลองหกวาสายล่างทางใต้ และคลองยี่สิบสามทางเหนือ เริ่มต้นจากคลองสิบหก ไปสิ้นสุดที่แม่น้ำนครนายก เขตอำเภอองครักษ์ จังหวัดนครนายก
โคลอสเซียมโชว์พัทยา
‘โคลอสเซียมโชว์พัทยา‘ โรงละครรูปทรงโค้งบนเนื้อที่กว่า 17 ไร่ ถูกถ่ายทอดมาจากสถาปัตยกรรมแห่งความมหัศจรรย์ของโลกยุคใหม่ ‘โคลอสเซียม‘ แห่งกรุงโรมผสมผสานกับการตกแต่งอย่างความหรูหราคลาสสิคที่กำลังจะเป็น Landmark ที่สำคัญอีกแห่งของเมืองพัทยา“โคลอสเซียมโชว์พัทยา”คาบาเร่ต์โชว์ที่จะทำให้ดวงตาของคุณพร่าพรายด้วยความงดงาม อลังการ ด้วยศิลปะแห่งการแสดงที่เป็นอัตลักษณ์โดดเด่น พบกับกองทัพนักแสดงมืออาชีพ เสื้อผ้าเครื่องประดับสุดอลังการ เทคนิคฉาก แสง เสียง อันล้ำสมัย ความสวยงามที่คุณไม่อยากพลาดแม้แต่กระพริบตา
โชว์.
ด้วยรูปแบบการแสดงคาบาเรต์ที่เป็นอัตลักษณ์ของโคลอสเซียมโชว์พัทยาไม่ซ้ำใคร โดดเด่นด้วยความคิดสร้างสรรค์และหลากหลายโชว์รูปแบบต่างๆถึง 14 ชุดการแสดง ทันสมัยด้วยรูปแบบคาบาเร่ต์ผสมผสานกับ Dance Theaterนักแสดงมืออาชีพที่เต็มเปี่ยมไปด้วยฝีมือและพลังแห่งการแสดง เราพร้อมที่จะเนรมิตช่วงเวลา 75 นาที แห่งความสุขให้ท่านได้เพลิดเพลินกับมนต์เสน่ห์แห่งคาบาเรต์โชว์ที่คุณไม่ควรพลาด
ระยะเวลาโชว์.
75 นาที
รอบการแสดง.
รอบปกติมี 3 รอบ คือ เวลา 18.00 น. / 19.30 น. / 21.00 น. เปิดการแสดงทุกวัน
ประเภทที่นั่ง.
มี 2 ประเภท คือ ที่นั่ง วีไอพี ( VIP ) และที่นั่ง ดีลักซ์ ( Deluxe )
11:45, 24 พฤษภาคม 2556 (ICT)
คลองยี่สิบสาม
อยู่ในเขตพื้นที่ชลประทานรังสิตใต้ เป็นคลองที่ใช้ประโยชน์ในการระบายน้ำและชลประทานในพื้นที่อำเภอองครักษ์และพื้นที่ใกล้เคียง เป็นคลองขุดในแนวทิศตะวันตก-ตะวันออก ขนานกับคลองยี่สิบสองทางใต้ และคลองยี่สิบสี่ทางเหนือ เริ่มต้นจากคลองสิบหก ไปสิ้นสุดที่แม่น้ำนครนายก เขตอำเภอองครักษ์ จังหวัดนครนายก
คลองยี่สิบสี่
เป็นคลองขุดในแนวทิศตะวันตก-ตะวันออก ขนานกับคลองยี่สิบสามทางใต้ และคลองยี่สิบห้าทางเหนือ เริ่มต้นจากคลองสิบหก ไปสิ้นสุดที่คลองส่งน้ำใกล้ๆ กับแม่น้ำนครนายก ในอำเภอองครักษ์ จังหวัดนครนายก คลองยี่สิบสี่อยู่ในเขตพื้นที่ชลประทานรังสิตใต้ ใช้เพื่อการระบายน้ำและชลประทาน
คลองยี่สิบห้า
เป็นคลองสายสั้นๆ เริ่มต้นจากคลองหัวควาย ที่ตำบลศีรษะกระบือ ไปสิ้นสุดที่คลองส่งน้ำใกล้กับแม่น้ำนครนายก ในอำเภอองครักษ์ จังหวัดนครนายก อยู่ในเขตพื้นที่ชลประทานรังสิตใต้ ขนานกับคลองยี่สิบสี่ทางใต้ และคลองรังสิตทางเหนือ เป็นคลองที่ใช้ประโยชน์ในการระบายน้ำและชลประทาน
คลองยี่สิบหก
คลองยี่สิบหก เป็นคลองที่ขุดขึ้นในสมัยรัชกาลที่ 5 เนื่องมาจากโครงการทุ่งรังสิต ที่มีการขุดคลองหลายสายเพื่อการพัฒนาพื้นที่ทำนาเพาะปลูก การตั้งถิ่นฐาน และพัฒนาที่ดิน และเชื่อมต่อโครงข่ายคลองต่าง ๆ เข้าด้วยกันระหว่างปี พ.ศ. 2433 – พ.ศ. 2447
คลองยี่สิบหกเริ่มต้นจากคลองหนึ่ง ที่อำเภอวังน้อย จังหวัดพระนครศรีอยุธยา ไปสิ้นสุดที่อำเภอหนองแค จังหวัดสระบุรี เลยจากจุดตัดกับแม่น้ำในไปเล็กน้อย มีบทบาทสำคัญต่อการระบายน้ำและชลประทาน โดยเป็นคลองที่อยู่ทางเหนือสุดที่รับน้ำจากที่ราบลุ่มภาคกลางฝั่งตะวันออก และจากแม่น้ำป่าสักซึ่งระบายผ่านคลองระพีพัฒน์ลงมา มีคลองระพีพัฒน์แยกตกขนานตลอดแนวคลอง
รวิช วงศ์วานิช หรือ รวิช ไรวินท์ เกิดเมื่อวันที่ 5 ตุลาคม พ.ศ. 2520 เป็นนักแสดงชาวไทย เริ่มมีผลงานราวปี พ.ศ. 2544
รวิช ไรวินท์ เกิดเมื่อวันที่ 5 ตุลาคม พ.ศ. 2520 เป็นลูกชายคนโต มีน้องสาว 2 คนและน้องชาย 1 คน
จบการศึกษาระดับมัธยมศึกษาที่โรงเรียนสตรีวิทยา 2 และระดับปริญญาตรีที่คณะพาณิชยศาสตร์และการบัญชี จุฬาลงกรณ์มหาวิทยาลัย เป็นนักแสดงชาวไทย
กุ้ง เริ่มมีผลงานละครเรื่องแรกคือ "รักเกิดในตลาดสด" กับบท 'จตุรงค์' ต่อด้วย ผีขี้เหงา, วัยร้ายไฮสคูล, วัยร้ายเฟรชชี่ ส่วนด้านภาพยนตร์เคยมีโอกาสได้เล่นภาพยนตร์เรื่อง 999-9999 ต่อติดตาย
ฟุตซอลชิงแชมป์โลก 2016
การแข่งขันฟุตซอลชิงแชมป์โลก 2016  เป็นการแข่งขันฟุตซอลชิงแชมป์โลกครั้งที่ 8 โดยมีประเทศโคลอมเบียเป็นเจ้าภาพ จัดขึ้นในระหว่างวันที่ 10 กันยายน - 1 ตุลาคม พ.ศ. 2559
ประเทศที่ถอนตัวภายหลัง
คณะกรรมการฟีฟ่ามีมติให้ประเทศโคลัมเบียได้รับเลือกจัดการแข่งขัน เมื่อวันที่ 28 พฤษภาคม พ.ศ. 2556
การจับสลากอย่างเป็นทางการจะจัดขึ้นเมื่อวันที่ 19 พฤษภาคม พ.ศ. 2559.
ด้านล่างนี้เป็นรายชื่อผู้ตัดสินในการแข่งขันฟุตซอลชิงแชมป์โลก 2016
เวลาทั้งหมดเป็นเวลาท้องถิ่น, COT .
สี่ทีมอันดับสามที่ดีที่สุดในจำนวนนี้จะถูกกำหนดดังต่อไปนี้:
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 04:00-06:00 น., 06:00-08:00 น. และ 08:00-10:00 น. ให้แก่สถานีโทรทัศน์สีกองทัพบก ช่อง 7 ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2016 ในทุกนัดที่ฟุตซอลทีมชาติไทย ลงแข่งขัน และทางสถานีก็ได้มีการถ่ายทอดสดเกมรอบรองชนะเลิศทั้งสองคู่รวมไปถึงเกมนัดชิงชนะเลิศอีกด้วย
อิสเมอิลีอา
อิสเมอิลีอา หรือ อัลอิสมะอิลียะห์ ( ""; ) เป็นเมืองทางตอนเหนือ-ตะวันออก ของประเทศอียิปต์ ตั้งอยู่บนฝั่งตะวันตกของคลองสุเอซ เป็นเมืองหลวงของเขตผู้ว่าราชการอิสเมอิลีอา เมืองมีประชากร (รวมบริเวณรอบเมือง) ราว 750,000 คน เมืองก่อตั้งในปี ค.ศ. 1863 ในระหว่างการก่อสร้างคลองสุเอซ
อัลอิสมะอิลียะห์
อันซีโอ
อันซีโอ  เป็นเมืองและเทศบาลบนชายฝั่งแคว้นลัตซีโย ประเทศอิตาลี ตั้งอยู่บนชายฝั่งทะเลเมดิเตอร์เรเนียน ห่างจากกรุงโรมไปทางทิศใต้ 56 กม. เมืองเป็นที่รู้จัก ในการเป็นสถานที่ตั้งของท่าเรือ เป็นท่าเรือจับปลาและจุดเดินทางเรือของเรือเฟอร์รีและเครื่องบินน้ำไปยังหมู่เกาะปอนตีเน (Pontine Islands) และเวนโตเตเน (Ventotene)
อันซีโอเป็นเมืองพี่น้องกับเมืองดังนี้:
Anzio
ฮัลโหลวีนัส
รายชื่อซิตคอมไทย
ซิตคอมในประเทศไทย กำเนิดขึ้นใน พ.ศ. 2519 นักแสดงชื่อดังยุคนั้นคือ ภัทราวดี มีชูธน วางมือจากงานภาพยนตร์มาจับงานผู้จัดละครโทรทัศน์ให้กับสถานีโทรทัศน์ ไทยทีวีสีช่อง 3 นอกจากริเริ่มการแสดงละครโดยไม่มีการบอกบท ยังจัดละครประเภทซิตคอมตอนสั้น ๆ ออกอากาศต่อเนื่อง ได้รับความนิยมสูง กวาดคะแนนถล่มทลายก่ายกองคือ "ตุ๊กตาเสียกบาล" ที่ภัทราวดีรับบทนำเป็น เจี๊ยบ สาวปัญญาอ่อน เพราะความที่เป็นซิตคอมเรื่องแรกและความแตกต่างจากละครทั่ว ๆ ไปทำให้ซิตคอมเรื่องต่อ ๆ มา ชาวบ้านเรียกติดปากว่า “ละครภัทราวดี” โฆษณาหลั่งไหลเข้าถึงตอนละ 18 นาที ทำให้เวลาละครเหลือเพียง 12 นาที นับแต่นั้นจึงต้องมีการกำหนดเวลาโฆษณาเหลือ 5 นาทีต่อรายการความยาว 30 นาที
และซิตคอมอีกเรื่องใน พ.ศ. 2520 คือ "ขบวนการคนใช้" แจ้งเกิดดาราดวงใหม่และถึงวันนี้ก็ยังยืนยง ได้แก่ อัจฉราพรรณ ไพบูลย์สุวรรณ, เด่น ดอกประดู่, ปัญญา นิรันดร์กุล, ภิญโญ รู้ธรรม, ชลิต เฟื่องอารมย์, วรายุธ มิลินทจินดา และอีกมากมาย ซึ่งล้วนแต่ขับเน้นความเชื่อของผู้จัดที่ว่าความสามารถทางการแสดงดึงดูดผู้ชมคนดูได้มากกว่าหน้าตา
ป้อมอาครา
ป้อมอาครา เป็นป้อมเก่าแก่ในเมืองอาครา รัฐอุตตรประเทศ ประเทศอินเดีย เป็นที่ประทับหลักของจักรพรรดิแห่งจักรวรรดิโมกุลถึง ค.ศ. 1638 ก่อนที่จะมีการย้ายราชธานีจากอาคราไปเดลี ตั้งอยู่ทางทิศตะวันตกเฉียงเหนือของทัชมาฮัลราว 2.5 กิโลเมตร
ป้อมอาคราได้รับการขึ้นะทะเบียนเป็นแหล่งมรดกโลกโดยองค์การยูเนสโกในปี 1983
Leptoptilos javanicus
เจ้าชายฟรีดริช คาร์ล แห่งเฮ็สเซิน
เจ้าชายฟรีดริช คาร์ล แห่งเฮ็สเซิน-คาสเซิล  เป็นประมุขแห่งราชวงศ์เฮ็สเซิน ตั้งแต่ 15 มีนาคม ค.ศ. 1925 จนถึง 28 พฤษภาคม ค.ศ. 1940 พระองค์ทรงเป็นน้องเขยของจักรพรรดิวิลเฮล์มที่ 2 แห่งเยอรมนี พระองค์เคยได้รับเลือกให้ครองราชย์เป็นพระมหากษัตริย์แห่งฟินแลนด์ เมื่อวันที่ 9 ตุลาคม ค.ศ. 1918 แต่พระองค์ก็ทรงสละสิทธิ์นั้นเมื่อวันที่ 14 ธันวาคม ค.ศ. 1918
เจ้าชายเฟรเดอริก ชาร์ล เสด็จพระราชสมภพเมื่อวันที่ 1 พฤษภาคม ค.ศ. 1868 ที่เมืองพังก์เกอร์ทางตอนเหนือของเยอรมนี พระองค์เป็นโอรสองค์ที่ 3 ในเจ้าชายเฟรเดอริก วิลเลียมแห่งเฮ็สเซิน-คาสเซิลกับเจ้าหญิงแอนนาแห่งปรัสเซีย
เมื่อ 25 มกราคม ค.ศ. 1893 เจ้าชายเฟรเดอริก ชาร์ลได้อภิเษกสมรสกับเจ้าหญิงมาร์กาเรเทอแห่งปรัสเซีย พระธิดาพระองค์เล็กของจักรพรรดิฟรีดริชที่ 3 แห่งเยอรมนีกับเจ้าหญิงวิกตอเรีย พระราชกุมารี ทั้งสองพระองค์มีพระโอรส-พระธิดาด้วยกัน 6 พระองค์ได้แก่
ราชบัลลังก์ฟินแลนด์.
[[ไฟล์:King of Finland's crown2.jpg|left|thumb|มงกุฎพระมหากษัตริย์ฟินแลนด์]]
เจ้าชายเฟรเดอริก ชาร์ลได้รับเลือกให้ครองราชเป็นพระมหากษัตริย์แห่งฟินแลนด์ โดย[[รัฐสภาฟินแลนด์]] เมื่อวันที่ 9 ตุลาคม ค.ศ. 1918 แต่เมื่อสิ้นสุด[[สงครามโลกครั้งที่หนึ่ง]] เยอรมนีเป็นฝ่ายแพ้สงคราม ทำให้[[สมเด็จพระจักรพรรดิวิลเฮล์มที่ 2 แห่งเยอรมนี]]ต้องสละราชสมบัติ และเมื่อจักรพรรดิวิลเฮล์มที่ 2 สละราชสมบัติก็ทำให้พระองค์ขาดผู้สนับสนุน พระองค์จึงตัดสินพระทัยสละสิทธิ์ในการครองราชย์เมื่อวันที่ 14 ธันวาคม ค.ศ. 1918 ทำให้พระองค์ไม่เคยได้ครองราชบัลลังก์แห่งฟินแลนด์
แม้พระองค์จะไม่ได้ครองราชย์บัลลังก์ฟินแลนด์ แต่พระองค์ก็ยังคงทรงพระอิสริยยศเป็นประมุขแห่งราชวงศ์เฮ็สเซิน และทรงสละตำแหน่งเมื่อวันที่ 16 มีนาคม ค.ศ. 1925 [[เจ้าชายฟิลิป แลนด์เกรฟแห่งเฮ็สเซิน|เจ้าชายฟิลิปแห่งเฮ็สเซิน]]พระโอรสจึงเป็นประมุขแห่งราชวงศ์องค์ต่อมา ส่วนผู้อ้างสิทธิ์ในราชบัลลังก์ฟินแลนด์ ผู้อ้างสิทธิ์พระองค์ต่อมาคือ[[เจ้าชายโวล์ฟกังแห่งเฮ็สเซิน]]
[[หมวดหมู่:บุคคลที่เกิดในปี พ.ศ. 2411]]
[[หมวดหมู่:พระมหากษัตริย์ฟินแลนด์]]
[[หมวดหมู่:เจ้าชายเยอรมัน]]
[[หมวดหมู่:ราชวงศ์เฮ็สเซิน]]
[[หมวดหมู่:นักกีฬาขี่ม้าชายชาวเยอรมัน]]
[[หมวดหมู่:บุคคลจากรัฐชเลสวิช-ฮ็อลชไตน์]]
เจื่อง จิญ
เจื่อง จิญ  ชื่อเดิมคือ ดั่ง ซวน คู  เป็นผู้นำทางการเมืองสายคอมมิวนิสต์ชาวเวียดนาม จบการศึกษาทางด้านเศรษฐศาสตร์จากฮานอย แล้วไปทำงานเป็นครู เป็นผู้มีบทบาทในการจัดตั้งพรรคคอมมิวนิสต์อินโดจีนในภาคเหนือของเวียดนาม เขาเป็นเพื่อนสนิทคนหนึ่งของโฮจิมินห์ และเคยถูกฝรั่งเศสจับขังคุก หลังออกจากคุก เขาได้ร่วมงานกับพรรคคอมมิวนิสต์อินโดจีนต่อไป จนได้เป็นเลขาธิการพรรคใน พ.ศ. 2484 แต่ต้องออกจากตำแหน่งในปี 2499 เพราะไปเกี่ยวข้องกับการปฏิวัติที่ดินที่รุนแรง
เขาเป็นผู้มีบทบาทสำคัญในการกำหนดทิศทางของวัฒนธรรมเวียดนาม ในสมัยที่ปกครองด้วยพรรคคอมมิวนิสต์ เขาเป็นผู้จัดทำเค้าโครงวัฒนธรรมเวียดนามในปี 2486 เพื่อแจกจ่ายให้สมาชิกพรรคและกลุ่มนักเขียน หลังจากได้เอกราชจากฝรั่งเศส เอกสารนี้จึงแพร่หลายไปทั่วเวียดนามเหนือ แนวคิดของเอกสารดังกล่าวคือต้องกำจัดอิทธิพลของวัฒนธรรมจีนและตะวันตกออกจากวัฒนธรรมของเวียดนาม และกลับไปยังวัฒนธรรมเวียดนามดั้งเดิมก่อนได้รับอิทธิพลจากภายนอก เน้นแนวคิดแบบเป็นเหตุเป็นผลมากกว่าเน้นอารมณ์ความรู้สึกแบบวรรณกรรมตามขนบของเวียดนาม เขายังมีความสำคัญในการกำหนดกรอบวรรณกรรมเวียดนามในยุคก่อนรวมประเทศ และมีอิทธิพลมาจนถึงปี 2529
จิญดำรงตำแหน่งสำคัญในพรรคคอมมิวนิสต์เวียดนามมาตลอดโดยได้เป็นเลขาธิการพรรคระหว่างปี 2483 ถึง 2529 ด้วย และเป็นประมุขแห่งรัฐระหว่างปี 2524 ถึง 2530 หลังจากเล สวน ถึงแก่กรรมในปี 2529 เขาได้เป็นเลขาธิการพรรคแทนจนถึงสิ้นปี จิญถึงแก่กรรมในวันที่ 30 กันยายน พ.ศ. 2531 ด้วยอาการป่วยที่เกิดจากสุขภาพทรุดโทรม
จอร์แดน ชาน
เจ้าชายว็อล์ฟกังแห่งเฮ็สเซิน
เจ้าชายว็อล์ฟกังแห่งเฮ็สเซิน  เป็นผู้อ้างสิทธิในราชบัลลังก์ฟินแลนด์ ตั้งแต่วันที่ 28 พฤษภาคม ค.ศ. 1940 ถึง 12 กรกฎาคม ค.ศ. 1989
เจ้าชายว็อล์ฟกัง ประสูติเมื่อวันที่ 6 พฤศจิกายน ค.ศ. 1896 เป็นพระโอรสองค์ที่ 4 ของเจ้าชายเฟรเดอริก ชาร์ลแห่งเฮ็สเซินกับเจ้าหญิงมาร์กาเรเทแห่งปรัสเซีย พระบิดาของพระองค์ได้รับเลือกให้ครองราชย์เป็นพระมหากษัตริย์แห่งฟินแลนด์ ทำให้พระองค์จะดำรงพระอิสริยยศเป็นมกุฎราชกุมาร แต่พระบิดาของพระองค์สละสิทธิ์ไปเมื่อ 14 ธันวาคม ค.ศ. 1918
พระบิดาของพระองค์เลือกพระองค์ให้เป็นผู้สืบทอดการอ้างสิทธิในราชบัลลังก์ฟินแลนด์เป็นพระองค์ต่อมา แทนเจ้าชายฟิลิปพระเชษฐาของพระองค์
พระองค์เสกสมรสเมื่อ 17 กันยายน ค.ศ. 1924 กับเจ้าหญิงมาเรีย อเล็กซานดร้าแห่งบาเดินธิดาเจ้าชายแมกซีมีเลียนบาเดนกับเจ้าหญิงมารี หลุยส์แห่งฮันโนเฟอร์ ทั้งสองพระองค์ไม่มีพระราชโอรส-ธิดาด้วยกัน
เจ้าชายว็อล์ฟกัง สิ้นพระชนม์เมื่อ 12 กรกฎาคม ค.ศ. 1989 พระชันษา 92 ปี เจ้าชายไฮนริชแห่งเฮ็สเซิน-คาสเซิล พระภาติยะ จึงเป็นผู้อ้างสิทธิในราชบัลลังก์พระองค์ต่อมา
เจ้าชายไฮน์ริชแห่งเฮ็สเซิน-คาสเซิล
เจ้าชายไฮน์ริชแห่งเฮ็สเซิน-คาสเซิล  (30 ตุลาคม ค.ศ. 1927 - 18 พฤศจิกายน ค.ศ. 1999) เป็นผู้อ้างสิทธิในราชบัลลังก์ฟินแลนด์ ตั้งแต่ 12 กรกฎาคม ค.ศ. 1989 ถึง 18 พฤศจิกายน ค.ศ. 1999
เจ้าชายไฮน์ริช ประสูติในกรุงโรม ราชอาณาจักรอิตาลี เป็นโอรสของฟิลิป แลนด์เกรฟแห่งเฮ็สเซิน กับ เจ้าหญิงมาเฟลดาแห่งซาวอย เป็นพระราชนัดดาใน พระเจ้าวิคเตอร์ เอ็มมานูเอลที่ 3 แห่งอิตาลี
ในช่วงสงครามโลกครั้งที่สอง พระบิดาของพระองค์ถูกจับตัวไปโดยพวกนาซีเยอรมัน พระมารดาของพระองค์ก็ถูกคุมขังและถูกปลงพระชนม์ในค่ายกักกันบูเคนวัลด์ ในปี ค.ศ. 1944 เจ้าชายไฮน์ริชและพระพี่น้องได้หลบภัยอยู่ที่นครรัฐวาติกัน หลังจากที่สงครามสงบพระองค์และพระพี่น้องก็กลับมารวมตัวกับพระบิดาเขาในประเทศเยอรมนี
เจ้าชายไฮน์ริช ได้อ้างสิทธิในราชบัลลังก์ฟินแลนด์ต่อจากเจ้าชายว็อล์ฟกังแห่งเฮ็สเซินซึ่งเป็นพระปิตุลา เมื่อพระองค์สิ้นพระชนม์เจ้าชายฟิลิปแห่งเฮ็สเซินพระภาติยะ จึงได้อ้างสิทธิ์ในราชบัลลังก์ต่อมา
โอลีเทียร์ดร็อปส์
โอลีเทียร์ดร็อปส์  เป็นเพลงที่บันทึกโดยนักร้องชาวเดนมาร์ก เอมเมลี เด ฟอเรสต์ ซึ่งเขียนโดย Lise Cabble Julia Fabrin Jakobsen และ Thomas Stengaard ซึ่งรู้จักกันดีในฐานะที่เป็นเพลงชนะการแข่งขันยูโรวิชัน 2013
เจ้าชายฟิลิปแห่งเฮ็สเซิน
เจ้าชายฟิลิป รอบินแห่งเฮสส์-คาสเซิล  (17 กันยายน ค.ศ. 1970) เป็นผู้อ้างสิทธิในราชบัลลังก์ฟินแลนด์ ตั้งแต่ 18 พฤศจิกายน ค.ศ. 1999 ถึงปัจจุบัน
เจ้าชายฟิลลิป เสด็จพระราชสมภพเมื่อวันที่ 17 กันยายน ค.ศ. 1970 เป็นโอรสของเจ้าชายมอริตซ์ แลนด์เกรฟแห่งเฮสส์กับเจ้าหญิงทาเทียน่า เจ้าชายฟิลิป เสกสมรสกับ ลาเอทิเทีย เบชทอล์ฟทั้งสองมีพระโอรส-ธิดา 2 พระองค์คือ เจ้าหญิงอเลนา มาเกอริตา ลอททิ คริสเตียน เอลิซาเบธ และเจ้าชายติโต ฟรีดิช แฮนซ์ แอนดรีส อัลนวิค
เจ้าชายฟิลลิปได้อ้างสิทธิในราชบัลลังก์ฟินแลนด์ต่อจากเจ้าชายเฮนริชแห่งเฮสส์-คาสเซิลซึ่งมีศักดิ์เป็นพระมาตุลา แต่การอ้างสิทธิ์ของพระองค์นั้นไม่ได้รัยการยอมรับ
ริชาร์ด แมดเดน
ริชาร์ด แมดเดน  เกิดวันที่ 18 มิถุนายน ค.ศ. 1986 เป็นนักแสดงชาวสกอต แลนด์ มีชื่อเสียงโด่งดังในปี 2011 จากการรับบท “ร็อบ สตาร์ค” ในสามซีซั่นแรกของซีรีส์เรื่อง "Game of Thrones" ของเอชบีโอ ในปี 2018 เขาได้รับเสียงชื่นชมจากการแสดงในฐานะทหารผ่านศึกและเจ้าหน้าที่รักษาความปลอดภัยในซีรีส์ระทึกขวัญของบีบีซี เรื่อง "Bodyguard" ซึ่งเขาได้รับรางวัลลูกโลกทองคำ สาขานักแสดงนำชายยอดเยี่ยมประเภทซีรีส์โทรทัศน์
คิต แฮริงตัน
คริสโตเฟอร์ เคเทสบี "คิต" แฮริงตัน  เกิดวันที่ 26 ธันวาคม ค.ศ. 1986 เป็นนักแสดงชาวอังกฤษ เขารับบทอัลเบิร์ต ในละครเวที "War Horse" และรับบท จอน สโนว์ ในซีรีส์ทางช่องเอชบีโอเรื่อง "Game of Thrones"
เอชบีโอ
เอชบีโอ ( ย่อจาก Home Box Office) เป็นช่องเคเบิลโทรทัศน์แบบเสียค่ารับชม สัญชาติอเมริกัน และเป็นเครือข่ายโทรทัศน์ดาวเทียม มีเจ้าของคือ วอร์เนอร์มีเดีย ภายใต้การบริหารงานของบริษัทในเครือโฮม บ็อกซ์ ออฟฟิศ อิงค์ (Home Box Office Inc.) รายการในช่องเอชบีโอส่วนใหญ่เป็นภาพยนตร์ ซีรีส์โทรทัศน์ รวมไปถึง ภาพยนตร์ที่ผลิตเพื่อออกอากาศในเคเบิลโดยเฉพาะ และยังมีสารคดี การแข่งขันชกมวย สแตนด์อัพ คอเมดีและคอนเสิร์ตด้วย
เมื่อเดือนสิงหาคม ค.ศ.2013 ช่องเอชบีโอให้บริการทั้งหมด 32,445,000 ครัวเรือน (คิดเป็น 28.41% ของลูกค้าเคเบิลและดาวเทียม) ในสหรัฐอเมริกา
ทำให้กลายเป็นช่องพรีเมี่ยมที่ใหญ่เป็นอันดับสองในประเทศสหรัฐอเมริกา นอกจากนี้ช่องเอชบีโอยังออกอากาศอีกอย่างน้อย 151 ประเทศ มีสมาชิกรวม 114,000,000 สมาชิกทั่วโลก
รายการบางรายการของช่องเอชบีโอได้ออกอากาศไปยังสถานีโทรทัศน์ช่องอื่น ๆ และมีซีรีส์ รวมไปถึงภาพยนตร์ของเอชบีโอจำนวนมากที่ประสบความสำเร็จ และได้นำออกมาขายในรูปแบบของดีวีดี (เช่น Sex and the City, The Sopranos, The Wire, Entourage, Six Feet Under, Boardwalk Empire, Game of Thrones และ True Blood) อีกทั้งยังได้ออกอากาศในประเทศอื่น ๆ ด้วย เช่น ประเทศแคนาดา, ประเทศออสเตรเลีย และประเทศในทวีปยุโรป
ในปี 2015 เอชบีโอจะเริ่มให้บริการบนอินเทอร์เน็ตผ่านบริการสตรีมมิ่งมีชื่อว่า HBO Go
1 กรกฎาคม 2021 HBO ASIA เลิกให้บริการช่องสดบนแอปพลิเคชัน HBO GO แต่ยังสามารถรับชมช่อง HBO แบบสดได้จากผู้ให้บริการเคเบิ้ลและเป็นวันเดียวกันที่ช่อง Red by HBO ยุติการออกอากาศอย่างเป็นทางการ
เขตชูโอ (ไซตามะ)
ชูโอ  เป็นหนึ่งในสิบเขตของนครไซตามะ จังหวัดไซตามะ ตั้งอยู่ทางตอนเหนือของกรุงโตเกียว 20 กิโลเมตร มีจำนวนประชากรทั้งสิ้น 137,500 คน
วงศ์กล้วยพัด
วงศ์กล้วยพัด หรือ Strelitziaceae เป็นวงศ์ของพืชใบเลี้ยงเดี่ยว ซึ่งเป็นวงศ์ของพืชที่มีลักษณะคล้ายวงศ์ Heliconiaceae และ Musaceae สกุลในวงศ์นี้เคยรวมอยู่ในวงศ์ Musaceae ในการจำแนกบางระบบ แต่ในระบบ APG II ไดกำหนดให้วงศ์กล้วยพัด อยู่ในอันดับ Zingiberales ในกลุ่ม commelinid
วงศ์กล้วยพัดมี 3 สกุล พบในเขตร้อนทั้งหมดคือ "Strelitzia" มี 5 สปีชีส์ทางใต้ของแอฟริกา, "Ravenala" มีสปีชีส์เดียวใน มาดากัสการ์ และ "Phenakospermum" มีสปีชีส์เดียวทางเหนือของอเมริกาใต้ สปีชีส์ที่รู้จักมากที่สุดคือปักษาสวรรค์ ("Strelitzia reginae") และอีกสปีชีส์ที่พบบ่อยคือกล้วยพัด ("Ravenala madagascariensis")
Strelitziaceae
Strelitzia
ตำบลหนองปลาหมอ (อำเภอบ้านโป่ง)
หนองปลาหมอ เป็นตำบลหนึ่งในอำเภอบ้านโป่ง จังหวัดราชบุรี
ในสมัยรัชกาลที่ 1 ได้มีคนไทยเชื้อสายโยนก อพยพมาจากเมืองเชียงแสน แล้วมารวมตัวกัน ณ ทะเลสาบแห่งหนึ่งใน ตำบลคุ้งพยอม อำเภอบ้านโป่ง ซึ่งในทะเลสาบดังกล่าวพบปลาหมอเป็นจำนวนมาก ทำให้ชาวบ้านตั้งหมู่บ้านขึ้นว่าชุมชนหนองปลาหมอ
ต่อมาหมู่บ้านใหญ่ขึ้นจึงได้ตั้งเป็น ตำบลหนองปลาหมอ จนถึงปัจจุบันนี้
ต่อมามีคนย้ายมาจากตำบลสร้อยฟ้า อำเภอโพธาราม จังหวัดราชบุรี และตำบลเขาสามสิบหาบ อำเภอท่ามะกา จังหวัดกาญจนบุรี และย้ายมาจากที่อื่น ๆ เช่น ตำบลบ้านม่วง อำเภอบ้านโป่ง ตำบลบ้านเลือก อำเภอโพธาราม ตำบลคูบัว อำเภอเมืองราชบุรี อำเภอบางแพ จังหวัดราชบุรี มีภาษาพูดหลายภาษา เช่น ภาษาไทย ภาษาญวน ภาษามอญ และได้แยกเป็น ต.เขาขลุง
ตำบลหนองปลาหมอมีอาณาเขตติดต่อ 3 อำเภอของจังหวัดราชบุรี
สภาพโดยทั่วไป พื้นที่เป็นที่ราบลุ่มพื้นดินอุดมสมบูรณ์เหมาะแก่การทำการเกษตรกรรมและเลี้ยงสัตว์
ตำบลหนองปลาหมอแบ่งเป็น 16 หมู่บ้าน ดังนี้
แสมแดง
แสมแดง หรือเล็บมือนาง เล็บนาง เป็นไม้พุ่มในวงศ์ Myrsinaceae โคนต้นมีพูพอนเล็กน้อย เปลือกเรียบสีเทาเข้มถึงน้ำตาลแดง ใบเดี่ยว แผ่นใบหนาคล้ายแผ่นหนัง ด้านบนเป็นมัน ท้องใบสีเขียวอมแดง ดอกช่อ ออกตามซอกใบเป็นช่อแบบซี่ร่ม มีกลิ่นหอม กลีบดอกสีขาว ผลเป็นทรงกระบอก เรียวโค้ง ยาว 5-8 ซม. ปลายเป็นติ่งแหลม ผลอ่อนสีเขียวอมน้ำตาล งอกตั้งแต่อยู่บนต้น เนื้อไม้ใช้ทำอุปกรณ์ประมง สารสดัดของกิ่งแสมแดงมีฤทธิ์เป็นยาแก้ปวดในหนู
วงศ์ข้าวสารหลวง
วงศ์ข้าวสารหลวง หรือ วงศ์ Myrsinaceae เป็นวงศ์ของพืชมีดอกขนาดใหญ่ในอันดับ ประกอบด้วย 35 สกุลและประมาณ 1000 สปีชีส์ แพร่กระจายในเขตอบอุ่นและเขตร้อนตั้งแต่ ยุโรป ไซบีเรีย ญี่ปุ่น เม็กซิโก ฟลอริดา นิวซีแลนด์ อเมริกาใต้ และแอฟริกาใต้
พืชในวงศ์นี้นำไปใช้ปประโยชน์ทางเศรษฐกิจน้อย บางสกุล เช่น "Ardisia", "Cyclamen", "Lysimachia", และ "Myrsine" ใช้เป็นไม้แต่งสวนโดยเฉพาะ "Ardisia crispa" และ "Myrsine africana" "Ardisia japonica" (ภาษาจีน: 紫金牛; พินอิน: zǐjīn niú) ใช้เป็นสมุนไพรจีน
ระบบ APG III ไม่มีวงศ์ข้าวสารหลวง แต่จัดรวมให้อยู่ในวงศ์ Primulaceae ซึ่งมีขนาดใหญ่